ભરૂચ: ભરૂચના નેશનલ હાઇવે પર આવેલાં સ્વામીનારાયણ મંદિરમાં વરસાદી પાણીના સંગ્રહ માટે બોર બનાવવામાં આવ્યો છે. આ બોરનો સાત મહિના સુધી મીઠા પાણીના સ્ત્રોત તરીકે ઉપયોગ કરવામાં આવે છે. સોસાયટીઓના રહીશો ભેગા મળી કોમન પ્લોટમાં આ પ્રકારનો બોર બનાવી વરસાદી પાણીનો સંગ્રહ કરે તો ભુર્ગભ જળની સ્થિતિમાં સુધારો આવશે તેમ મહંત સ્વામી અક્ષરનાથ સ્વામીએ અપીલ કરી છે. દિવ્યભાસ્કરના જળ શ્રી કૃષ્ણ અભિયાન અંતર્ગત તેમણે અનુયાયીઓને પાણીનો કરકસરથી ઉપયોગ કરવા તથા જે પાણી વેડફે તેને પ્રેમથી જળ શ્રી સ્વામીનારાયણ કહેવા અનુરોધ કર્યો છે.